**ОБЩИНСКА ИЗБИРАТЕЛНА КОМИСИЯ – БОТЕВГРАД**

**Протокол № 019**

**гр. Ботевград, 27.10.2019 г.**

Днес 27.10.2019г., се състоя заседание на ОИК – Ботевград

При откриване на заседанието присъстваха:

1. Ирена Андреева

2.Христо Якимов

3.Корнелия Николова

4.Радина Микова

5.Мария Накова

6.Виктор Велчев

7.Полина Иванова

8.Цветанка Банкова

9.Зоя Багелейска

10.Веселина Кръстева

11.Пламен Китанов

12.Николай Николов

13.Цветолюб Савов

**ИРЕНА АНДРЕЕВА:**

Колеги, имаме необходимия кворум за провеждане за заседанието и предлагам следния дневен ред.

1.Назначение в състава на СИК.

2.Разни

Дневният ред е приет единодушно.

Пристъпи се към изпълнението му.

**ПО Т.1**

**ИРЕНА АНДРЕЕВА:**

В ОИК – Ботевград постъпи обаждане от страна на председателя на 26-та СИК, че членът Дияна Николова не се е явила до 08.00 часа. Налице са предпоставките на чл.229, ал.2 от Изборния кодекс за смяна на Дияна Димитрова Николова - член на 26 СИК с Ивелина Георгиева Вушева,

След разглеждане на документите и проведено гласуване.

Гласували „ЗА“:

Ирена Андреева; Христо Якимов; Корнелия Николова; Радина Микова; Мария Накова; Виктор Велчев; Полина Иванова; Цветанка Банкова; Зоя Багелейска;Веселина Кръстева; Пламен Китанов; Николай Николов; Цветолюб Савов.

ОИК Ботевград прие :

**РЕШЕНИЕ № 183**

гр.Ботевград 27.10.2019 година

**ОТНОСНО**: СМЯНА на член в 26 /двадесет и шеста/ СИК поради неявяването до един час на член

 В ОИК – Ботевград постъпи обаждане от страна на председателя на 26-та СИК, че членът Дияна Николова не се е явила до 08.00 часа. Налице са предпоставките на чл.229, ал.2 от Изборния кодекс за смяна на Дияна Димитрова Николова - член на 26 СИК с Ивелина Георгиева Вушева,

На основание чл.87, ал.1, т.1 и т.5 във връзка с чл229, ал.2 от ИК и наше Решения №126 от 30.09.2019 година, ОБЩИНСКА ИЗБИРАТЕЛНА КОМИСИЯ - БОТЕВГРАД

**Р Е Ш И :**

 **ОСВОБОЖДАВА** ДИЯНА ДИМИТРОВА НИКОЛОВА като член на 26 /двадесет и шеста/ СИК

 **НАЗНАЧАВА** ИВЕЛИНА ГЕОРГИЕВА ВУШЕВА с ЕГН за член на 26 /двадесет и шеста/ СИК.

Решението може да се обжалва пред Централната избирателна комисия в срок до
3 дни от обявяването му, на основание чл. 88, ал. 1 от ИК.

**ИРЕНА АНДРЕЕВА:**

ОИК – Ботевград след като констатира, че назначената за секретар в СИК 230700004 Камелия Маринова Маринова не се е явила в изборния ден и като съобрази разпоредбата на чл.92,ал.3 от ИК, на основание чл.229,ал.3 от ИК

След разглеждане на документите и проведено гласуване.

Гласували „ЗА“:

Ирена Андреева; Христо Якимов; Корнелия Николова; Радина Микова; Мария Накова; Виктор Велчев; Полина Иванова; Цветанка Банкова; Зоя Багелейска;Веселина Кръстева; Пламен Китанов; Николай Николов; Цветолюб Савов.

ОИК Ботевград прие :

**РЕШЕНИЕ № 184**

гр.Ботевград 27.10.2019 година

**ОТНОСНО**: Назначаване на секретар на СИК 230700004

 ОИК – Ботевград след като констатира, че назначената за секретар в СИК 230700004 Камелия Маринова Маринова не се е явила в изборния ден и като съобрази разпоредбата на чл.92,ал.3 от ИК, на основание чл.229,ал.3 от ИК

**Р Е Ш И :**

**ОСВОБОЖДАВА:** КАМЕЛИЯ МАРИНОВА МАРИНОВА, катосекретар н**а** СИК 230700004

 **НАЗНАЧАВА:** ВИОЛЕТА АСЕНОВА ОРМАНДЖИЕВА, за секретар н**а** СИК 230700004

Решението може да се обжалва пред Централната избирателна комисия в срок до
3 дни от обявяването му, на основание чл. 88, ал. 1 от ИК.

ПО Т.2

**ИРЕНА АНДРЕЕВА:**

В ОИК-Ботевград постъпи информация от Общинска администрация Ботевград, според която работата на всички 45 /четиридесет и пет/ избирателни секции е приключила в 20.00 часа, като от регистрираните 27967 избиратели, правото си на глас са упражнили 16841 гласоподаватели, или 60.22 % /шестдесет цяло и двадесет и две стотни от процента/.

След проведено гласуване.

Гласували „ЗА“:

Ирена Андреева; Христо Якимов; Корнелия Николова; Радина Микова; Мария Накова; Виктор Велчев; Полина Иванова; Цветанка Банкова; Зоя Багелейска; Веселина Кръстева; Пламен Китанов; Николай Николов; Цветолюб Савов.

ОИК Ботевград прие :

**РЕШЕНИЕ № 185**

гр.Ботевград 27.10.2019 година

**Относно**: Закриване на изборния ден на територията на община Ботевград за изборите за общински съветници и кметове насрочени за 27.10.2019 година

В ОИК-Ботевград постъпи информация от Общинска администрация Ботевград, според която работата на всички 45 /четиридесет и пет/ избирателни секции е приключила в 20.00 часа, като от регистрираните 27967 избиратели, правото си на глас са упражнили 16841 гласоподаватели, или 60.22 % /шестдесет цяло и двадесет и две стотни от процента/.

С оглед на горепосоченото и на основание чл.87, ал.1, т.25, ОБЩИНСКА ИЗБИРАТЕЛНА КОМИСИЯ – БОТЕВГРАД

**Р Е Ш И :**

**1. ОБЯВЯВА края на изборния ден на насрочените за 27.10.2019 година избори за общински съветници и кметове.**

 Решението може да се обжалва пред Централната избирателна комисия в срок до 3 дни от обявяването му, на основание чл. 88, ал. 1 от ИК.

**ИРЕНА АНДРЕЕВА:**

В ОИК – Ботевград, в 18.55 часа е депозирана жалба вх.№ 6/27.10.2019 година от Йордан Александров Йорданов, в качеството си на представляващ МК“ДИБО“. След разглеждане на жалбата и проведено гласуване.

Гласували „ЗА“:

Ирена Андреева; Корнелия Николова; Радина Микова; Мария Накова; Виктор Велчев; Полина Иванова; Зоя Багелейска; Пламен Китанов; Николай Николов; Цветолюб Савов.

Христо Якимов „против“; Веселина Кръстева “против“.

ОИК Ботевград прие :

**РЕШЕНИЕ № 186**

**гр.Ботевград 27.10.2019 година**

**Относно**: Постъпила жалба вх. № 6 / 27.10.2019 година на ОИК-Ботевград

В ОИК – Ботевград, в 18.55 часа е депозирана жалба вх.№ 6/27.10.2019 година от Йордан Александров Йорданов, в качеството си на представляващ МК“ДИБО“. В жалбата се съдържат твърдения, че през целия изборен ден – 27.10.2019 година, в електронния сайт **botevgrad.com** *„…тече предизборна кампания в полза на един от кандидатите за кмет на община Ботевград“*. Наведени са твърдения, че същия кмет е бивш собственик на този сайт. Твърди се също, че освен предизборна агитация в сайта е публикувана анкета, която явно и „*през целия изборен ден показва прогнозни резултати*“ целящи манипулиране на общественото мнение. Твърди се и това, че в сайта могат да бъдат прочетени множество нецензурни изрази, обиди и квалификации спрямо останалите кандидати.

В жалбата се прави искане за предприемане на действия за прекратяване на предизборната агитация, налагане на необходимите мерки и санкции на собствениците на електронния сайт botevgrad.com.

След получаване на жалбата членовете на ОИК направиха незабавна проверка и установиха, че изнесеното в жалбата отговаря на истината, като бе констатирано, че всички водещи новини показват предизборни действия и мероприятия, извършени от кандидати на ПП“МИР“, както и лично от кандидата за кмет на тази партия Иван Гавалюгов. Дори такива, които са публикувани преди няколко дни. Членовете на ОИК извършили проверката констатираха и това, че на практика във водещите новини липсваше дори едно отразяване на предизборна кампания, на който и да е от останалите кандидати. За да се стигне до такава новина трябваше да бъде извършено дълго търсене в историята на новините. Бе направена и разпечатка на водещата към момента справката анкета.

При така установената фактическа обстановка, ОИК счита, че е допуснато нарушение на разпоредбата на ***чл.182, ал.4 от ИК***, според която ***„Не се допуска предизборна агитация 24 часа преди изборния ден и в изборния ден“***. Зачетена бе също разпоредбата на ***§1, т.17 от Допълнителните разпоредби на ИК***, даваща легална дефиниция, според която: ***„Предизборна агитация" е призив за подкрепа или за неподкрепа на кандидат, партия, коалиция или инициативен комитет при участие в избори…“***.

Отделно от това според комисията има нарушение и на разпоредбата **на *чл. 202 от ИК***, която предвижда реда за регистрация на агенциите, имащи право да извършват социологически проучвания в изборния ден. Нарушена е и разпоредбата на ***чл. 205, ал. 5 от ИК***, според която ***„Резултати от допитвания до общественото мнение по повод на изборите не може да се огласяват под каквато и да е форма 24 часа преди изборния ден до обявяване края на изборния ден на територията на страната.“***

**С оглед на горепосоченото и на основание чл.87, ал.1, т.1, т.22 във връзка с чл.182, ал.4 от ИК , §1, т.17 от Допълнителните разпоредби на ИК, чл. 202 от ИК и чл. 205, ал. 5 от ИК, ОБЩИНСКА ИЗБИРАТЕЛНА КОМИСИЯ – БОТЕВГРАД**

**Р Е Ш И :**

1. **УКАЗВА** на „АТЛАНТИС НЕТ“ООД – ЕИК 131090107, със седалище и адрес на управление: гр.Ботевград, област Софийска, бул.“България“ № 5, представляван заедно и поотделно от управителите Рубен Любомиров Бонев и Тихомир Събков Найденов, собственик и администратор на сайта **botevgrad.com** да преустанови агитация извършвана в нарушение разпоредбите на ИК.
2. **Да бъде образувано административно-наказателно производство против на „АТЛАНТИС НЕТ“ООД – ЕИК 131090107**, със седалище и адрес на управление: гр.Ботевград, област Софийска, бул.“България“ № 5, представляван заедно и поотделно от управителите Рубен Любомиров Бонев и Тихомир Събков Найденов, собственик и администратор на сайта botevgrad.com, за извършени нарушения на разпоредбите на чл. 182, ал. 4 от ИК, чл. 202 от ИК и чл. 205, ал. 5 от ИК, като бъде съставен акт за установяване на административно нарушение, който след окомплектоване на бъде изпратен за последващи действия на административно-наказващия орган Областен управител на Софийска област.

 Решението може да се обжалва пред Централната избирателна комисия в срок от 3 дни от обявяването му, на основание чл. 88, ал. 1 от ИК.

**ИРЕНА АНДРЕЕВА**

Дневният ред на заседанието на ОИК-Ботевград е изчерпан.

Закривам заседанието на ОИК-Ботевград.

Ирена Андреева - Председател: ………………………

Радина Микова - Секретар: ……………………

Протоколът изготвен от:

А.Нейкова